b'\n_START_ARTICLE_\nEpig\xc3\xa8nesi\n_START_PARAGRAPH_\nL\'epig\xc3\xa8nesi en la biologia \xc3\xa9s el proc\xc3\xa9s de desenvolupament d\'un individu, a trav\xc3\xa9s del qual la seva estructura es diferencia i fa m\xc3\xa9s complexa. El cas m\xc3\xa9s paradigm\xc3\xa0tic \xc3\xa9s el del creixement en el qual un zigot es desenvolupa una complexa estructura cel\xc2\xb7lular i org\xc3\xa0nica. Per extensi\xc3\xb3, en teoria de sistemes s\'inclouen els mecanismes que permeten a un determinat individu modificar certs aspectes de la seva estructura interna o externa com a resultat de la interacci\xc3\xb3 amb el seu entorn immediat._NEWLINE_L\'epig\xc3\xa8nesi representa per tant el proc\xc3\xa9s de "sintonitzaci\xc3\xb3" final mitjan\xc3\xa7ant el qual cada individu s\'adapta de forma eficient al seu entorn a partir de les capacitats contingudes en el seu codi gen\xc3\xa8tic. Els exemples m\xc3\xa9s evidents de sistemes amb capacitat d\'aprenentatge els constitueixen el sistema nervi\xc3\xb3s central o el sistema immunitari. En el cas del sistema nervi\xc3\xb3s central aquesta capacitat d\'aprenentatge \xc3\xa9s de vital import\xc3\xa0ncia, ja que el nombre estimat de connexions sin\xc3\xa0ptiques en un cervell hum\xc3\xa0 supera amb escreix el nombre de nucle\xc3\xb2tids que cont\xc3\xa9 el genoma hum\xc3\xa0.'